Document ID: 32004R1820

KOMISIJAS REGULA (EK) Nr. 1820/2004
(2004. gada 20. oktobris),
ar kuru groza Regulu (EK) Nr. 2208/2002, ar ko paredz sīki izstrādātus noteikumus, lai piemērotu Padomes Regulu (EK) Nr. 814/2000 par informācijas pasākumiem saistībā ar kopējo lauksaimniecības politiku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 17. aprīļa Regulu (EK) Nr. 814/2000 par informācijas pasākumiem saistībā ar kopējo lauksaimniecības politiku (1) un jo īpaši tās 9. pantu,
tā kā:
(1)
Komisijas Regulā (EK) Nr. 2208/2002 (2) paredzēts uzaicinājums iesniegt priekšlikumus, lai nodrošinātu iespējami plašu publicitāti par subsīdiju iespējām, ko piedāvā Regula (EK) Nr. 814/2000, un labāko darbību izvēli. Šis uzaicinājums jāpublicē ne vēlāk kā katra gada 31. jūlijā. Lai nodrošinātu labu administratīvo vadību, jo īpaši, lai Regulā (EK) Nr. 814/2000 paredzēto režīmu paplašinātu arī attiecībā uz jauno dalībvalstu iedzīvotājiem, šis datums jāpārceļ trīs mēnešus vēlāk.
(2)
Tādēļ jāgroza Regula (EK) Nr. 2208/2002.
(3)
Šajā regulā paredzētie pasākumi ir saskaņā ar ELVGF komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2208/2002 3. pantā vārdus “31. jūlijam” aizstāj ar vārdiem “31. oktobrim”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 20. oktobrī

Labels: 10
3
6
12
15